Komisijos Sprendimas
1995 m. liepos 25 d.
iš dalies keičiantis 1992 m. liepos 27 d. Sprendimą 92/446/EEB dėl klausimynų, naudojamų su vandens sektoriaus direktyvomis
(tekstas svarbus EEE)
(95/337/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1976 m. gegužės 4 d. Tarybos direktyvą 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [1] su pakeitimais, padarytais 1991 m. gruodžio 23 d. Direktyva 91/692/EEB, standartizuojančia ir racionalizuojančia ataskaitas apie tam tikrų su aplinka susijusių direktyvų įgyvendinimą [2], ypač jos 13 straipsnio 1 dalį bei Direktyvos 91/692/EEB I priede nurodytų kitų direktyvų atitinkamas nuostatas,
atsižvelgdama į 1975 m. birželio 16 d. Tarybos direktyvą 75/440/EEB dėl paviršinio vandens, skirto geriamajam vandeniui imti, kokybės valstybėse narėse reikalavimų [3] su paskutiniais pakeitimais, padarytais Direktyva 91/692/EEB, ypač jos 9a straipsnį,
atsižvelgdama į 1980 m. liepos 15 d. Tarybos direktyvą 80/778/EEB dėl žmonių vartojimui skirto vandens kokybės [4] su paskutiniais pakeitimais, padarytais Direktyva 91/692/EEB, ypač jos 17a straipsnį,
atsižvelgdama į 1975 m. gruodžio 8 d. Tarybos direktyvą 76/160/EEB dėl maudyklų vandens kokybės [5] su paskutiniais pakeitimais, padarytais Direktyva 91/692/EEB, ypač jos 13 straipsnį,
kadangi iš valstybių narių reikalaujama, kad pagal Komisijos parengtus klausimynus arba bendrus principus jos pateiktų ataskaitą apie tam tikrų Bendrijos direktyvų įgyvendinimą; kadangi pagal Direktyvos 91/692/EEB 6 straipsnį tuos klausimynus arba bendrus principus turi parengti Komisija, kuriai padeda iš valstybių narių atstovų sudarytas ir Komisijos atstovo pirmininkaujamas komitetas;
kadangi pagal Sprendimą 92/446/EEB [6] Komisija parengė klausimynų planus, pagal kuriuos valstybės narės turi teikti ataskaitas apie vandens sektoriaus Bendrijos direktyvų įgyvendinimą;
kadangi po būsimų pasitarimų su komitetu tie klausimynai turėtų būti papildyti suderintomis, atitinkančiomis poreikius, aiškinamosiomis pastabomis ir lentelėmis, kad valstybėms narėms būtų paaiškinti įsipareigojimai teikti pranešimus ir, kad būtų užtikrinta, kad valstybių narių Komisijai perduodama informacija būtų išsami, nuosekli ir palyginama;
kadangi, nepažeidžiant nurodytų reikalavimų teikti ataskaitas, Komisijos sprendimas 92/446/EEB dėl to turėtų būti iš dalies keičiamas;
kadangi pagal Direktyvos 91/692/EEB 6 straipsnį įsteigtas komitetas per pirmininko nustatytą laiką dėl šiuo sprendimu numatytų priemonių nuomonės nepareiškė,
PRIĖMĖ ŠĮ SPRENDIMĄ,
1 straipsnis
Sprendimo 92/446/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1995 m. liepos 25 d.